Λάρνακα, 24 Αυγούστου 2020

**LIDL ΚΥΠΡΟΥ: ΣΕ ΛΕΙΤΟΥΡΓΙΑ Ο ΠΡΩΤΟΣ ΣΤΑΘΜΟΣ ΠΡΑΣΙΝΗΣ ΦΟΡΤΙΣΗΣ**

**Η Lidl Κύπρου προχώρησε στην εγκατάσταση του πρώτου σταθμού πράσινης φόρτισης με ηλεκτρική ενέργεια, στο νέο της κατάστημα στον Κάψαλο Λεμεσού.**

Πιστή στο πρόγραμμα εταιρικής υπευθυνότητας που ακολουθεί, η Lidl Κύπρου στοχεύει για ακόμη μία φορά στη μείωση του ενεργειακού αποτυπώματος και συμβάλλει ενεργά στην προστασία του περιβάλλοντος.

Η πρόσβαση στον σταθμό φόρτισης, που βρίσκεται στο χώρο στάθμευσης του νέου καταστήματος επί της οδού Αγίας Φυλάξεως, είναι ελεύθερη για όλους. Πελάτες και μη, θα μπορούν να φορτίζουν δωρεάν το όχημά τους κατά τις ώρες λειτουργίας του καταστήματος. Η ισχύς του συγκεκριμένου σταθμού (22kW) επιτρέπει την φόρτιση ενός οχήματος τη φορά, ενώ βασίζεται σε έναν έξυπνο συνδυασμό σημείων φόρτισης ΑC και DC, με 2 λειτουργίες CCS και CHAdeMo.

«Με την επένδυση μας στην ηλεκτροκίνηση θέτουμε σε εφαρμογή την στρατηγική μας για τη μείωση του ενεργειακού μας αποτυπώματος, δημιουργώντας μία απαραίτητη υποδομή για ένα καλύτερο και βιώσιμο μέλλον προς όφελος όλων μας. Παράλληλα, χαιρόμαστε ιδιαίτερα που μέσα από αυτή την

πρωτοβουλία πρωτοπορούμε ως η πρώτη υπεραγορά στην Κύπρο με πράσινο σταθμό φόρτισης», ανέφερε σχετικά ο Σπύρος Κονδύλης, Γενικός Διευθυντής της Lidl Κύπρου.

Στη Lidl Κύπρου ο δρόμος για ένα καλύτερο αύριο είναι μονόδρομος και έχει ως μοναδική κατεύθυνση τη βιώσιμη ανάπτυξη και τη συνεχή ενσωμάτωση πρακτικών υπεύθυνης επιχειρηματικότητας.

Μάθετε περισσότερα για τη Lidl Κύπρου:

<https://corporate.lidl.com.cy>

[www.lidl.com.cy](http://www.lidl.com.cy)

[www.facebook.com/lidlcy](http://www.facebook.com/lidlcy)

[www.instagram.com/lidl\_cyprus](http://www.instagram.com/lidl_cyprus)

[www.twitter.com/Lidl\_Cyprus\_](http://www.twitter.com/Lidl_Cyprus_)

[www.linkedin.com/company/lidl-cyprus](http://www.linkedin.com/company/lidl-cyprus)